
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 14C/5/2024 3824200652 28. 03. 2025 Mgr. Štefan Fedor ECLI:SK:OSPD:2025:3824200652.4
Uznesenie Okresný súd Prievidza v spore žalobcu: Všeobecná zdravotná poisťovňa, a.s., IČO: 35 937 874, so sídlom 851 04 Bratislava, Panónska cesta 2, proti žalovanému: A. B., nar. XX.X.XXXX, zomrel XX.X.XXXX, o zaplatenie 179,45 EUR s príslušenstvom, takto rozhodol: Konanie zastavuje. odôvodnenie: 1. Žalobou podanou na tunajšom súde sa žalobca domáha, aby súd zaviazal žalovaného na zaplatenie sumy 179,45 EUR s príslušenstvom titulom uhradenia sumy za poskytnutú zdravotnú starostlivosť. Žalovaný v priebehu konania, dňa XX.X.XXXX zomrel. Dedičské konanie po žalovanom sa viedlo na tunajšom súde pod sp.zn. 6D/62/2024 (Dnot 81/2024). Dedičské konanie bolo zastavené uznesením zo dňa 2.7.2024, pretože žalovaný ako poručiteľ nezanechal žiaden majetok. 2. Dňa 24.3.2025 bolo súdu doručené späťvzatie žaloby. 3. Podľa § 144 Civilného sporového poriadku (ďalej len CSP) žalobca môže vziať žalobu späť. 4. Podľa § 145 ods. 1 CSP ak je žaloba vzatá späť celkom, súd konanie zastaví. 5. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na späťvzatie žaloby súd v zmysle citovaných ustanovení konanie zastavil. Poučenie: Proti tomuto uzneseniu možno podať odvolanie do 15 dní odo dňa jeho doručenia. Odvolanie sa podáva na Okresnom súde Prievidza v troch vyhotoveniach. O odvolaní rozhodne Krajský súd v Trenčíne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 364 CSP rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

